Մեր հասարակությունների կյանքում ազգային փոքրամասնությունների հարուստ ներդրմանը նպաստելու վճռականությամբ համակված` մենք պարտավորվում ենք այսուհետև էլ բարելավել նրանց վիճակը: Մենք կրկին հավաստում ենք մեր այն խոր համոզմունքը, որ մեր ժողովուրդների բարեկամական հարաբերությունները, ինչպես նաև խաղաղությունը, արդարությունը, կայունությունն ու ժողովրդավարությունը պահանջում են, որ ազգային փոքրամասնությունների էթնիկական, մշակութային, լեզվական և կրոնական ինքնատիպությունը պաշտպանված լինի և որ պայմաններ ստեղծվեն այդ ինքնատիպությունը խրախուսելու համար: Մենք հայտարարում ենք, որ ազգային փոքրամասնություններին վերաբերող հարցերը կարող են գոհացուցիչ կերպով լուծվել միայն ժողովրդավարական քաղաքականության շրջանակներում: Մենք այնուհետև ընդունում ենք, որ ազգային փոքրամասնությունների թվին պատկանող անձանց իրավունքները պետք է ամբողջությամբ հարգվեն` որպես մարդու համընդհանուր իրավունքների մի մաս: Գիտակցելով ազգային փոքրամասնություններին վերաբերող հարցերում համագործակցությունն աշխուժացնելու, ինչպես նաև նրանց պաշտպանությունը բարելավելու անհետաձգելի կարիքը, մենք որոշում ենք ընդունում 1991 թվականի հուլիսի 1-19-ը Ժնևում փորձագետների խորհրդակցություն անցկացնել ազգային փոքրամասնությունների խնդիրների շուրջ: